‘હું આજે જે કંઈ છું એ મારી મમ્મીને કારણે જ છું.’ આવું કહેતાં ઇમોશનલ થતો ગોવિંદા પોતાની આખી લાઇફને પોતાની મમ્મી નિર્મલા આહુજાને સમર્પિત કરે છે. નિર્મલા આહુજા ૧૯૪૦ની સાલનીં ખ્યાતનામ અભિનેત્રીઓમાંનાં એક હતાં. તેઓ પતિયાલા ઘરાણાનાં ક્લાસિકલ સિંગર હતાં. ૧૯૯૬માં તેમનું બીમારીને કારણે મૃત્યુ થયા બાદ પણ આજ સુધી ગોવિંદાએ પોતાના માટે માને જીવંત રાખી છે. તે કહે છે, ‘મારે માને ક્યાંય શોધવા જવાની જરૂર નથી, તે તો મારી પાસે જ છે.’ જીવનમાં પોતાની મમ્મીને જ તે પોતાની પહેલી અને છેલ્લી ગુરુ પણ માને છે.